section_heading: Nasljeđe
paragraph_text: Povijest športa ga pamti kao jedinog neporaženog prvaka teške kategorije boksa.<!--prvak od 23. rujna 1952. do 30. studenoga 1956.--> U 49 susreta pobijedio je 49 puta, od toga čak 43 puta (87,76%) nokautom. Karijeru je završio teško dostižnim rezultatom 49-0-0, a naslov svjetskog prvaka teške kategorije obranio je šest puta. Niti jedna od njegovih prvih 16 borba nije otišla dalje od pete runde, 9 je pobijedio u prvoj, pa stoga i ne čudi što samo šest borbi nije završio nokautom suparnika. Rocky je bio svjetski prvak od 1952. do 1956. godine i jedan je od dvojice prvaka u povijesti boksa koji su se povukli neporaženi. Osim njega to je uspio Floyd Mayweather Jr.